pythainlp/thai-wiki-dataset-v3 huggingface dataset:
ยุคสัมฤทธิ์

ยุคสัมฤทธิ์ หรือสะกดว่า สำริด (Bronze Age) เป็นยุคก่อนประวัติศาสตร์ยุคหนึ่งที่มนุษย์รู้จักใช้โลหะสัมฤทธิ์ ในบางพื้นที่ได้เข้าสู่ช่วงก่อนมีตัวอักษร และบางพื้นที่อารยธรรมเมืองได้เริ่มก่อร่างขึ้น ยุคสัมฤทธิ์เป็นยุคที่สองในระบบสามยุคหิน-สัมฤทธิ์-เหล็ก ซึ่งเสนอโดย Christian Jürgensen Thomsen สำหรับจำแนกและศึกษาสังคมยุคโบราณ ยุคสัมฤทธิ์โดยทั่วไปเกิดขึ้นหลังยุคหินใหม่ โดยมียุคทองแดงเป็นช่วงเปลี่ยนผ่าน
สัมฤทธิ์เป็นโลหะที่เกิดจากทองแดงหลอมกับดีบุก ตะกั่วหรือโลหะอื่น สังคมในยุคดังกล่าวอาจผลิตโดยการหล่อโลหะขึ้นเองหรือค้าขายเแลกเปลี่ยนจากแหล่งผลิตที่อื่น ทั้งนี้ สัมฤทธิ์มีความแข็งและทนทานกว่าโลหะอื่นที่มีอยู่ในเวลานั้น ทำให้อารยธรรมที่รู้จักใช้สัมฤทธิ์มีข้อได้เปรียบทางเทคโนโลยี ส่วนเหล็ก แม้ว่าจะมีอยู่มากในธรรมชาติ แต่ด้วยจุดหลอมเหลวที่สูงทำให้ไม่มีใช้กันแพร่หลายจนปลายสหัสวรรษที่ 2 ก่อนคริสตกาล ส่วนเตาเผาภาชนะดินเผาซึ่งมีอายุถึง 6,000 ปีก่อนคริสตกาลสามารถผลิตความร้อนเพื่อหลอมดีบุกกับทองแดงได้แล้ว
วัฒนธรรมยุคสัมฤทธิ์แตกต่างกันในการพัฒนาการเขียนขึ้นครั้งแรก จากหลักฐานดีทางโบราณคดีพบว่าวัฒนธรรมในเมโสโปเตเมีย (อักษรคูนิฟอร์ม) และอียิปต์ (ฮีโรกลิฟ) เป็นผู้พัฒนาระบบการเขียนที่มีใช้แห่งแร
*
Piazza telematica

ปีอัซซา เทเลมาตีกา (Piazza Telematica) ในภาษาอิตาลีมีความหมายว่า จัตุรัสแห่งการสื่อสารและเทคโนโลยีสารสนเทศ (Telematic Square) มีการจัดตั้งขึ้นเป็นครั้งแรกในการแข่งขันฟุตบอลโลก Italia 90 เพื่อใช้เป็นศูนย์รับส่งข้อมูลข่าวสารสำหรับผู้สื่อข่าวที่อยู่ในจำนวน 12 เมืองที่จัดการแข่งขันสำหรับฟุตบอลโลกในครั้งนั้น
ในปี พ.ศ. 2540 ตามวัตถุประสงค์ของสหภาพยุโรป ที่ต้องการให้มีการเชื่อมโยงทางสังคมระหว่างประเทศสมาชิกให้มีความใกล้ชิดกันอีกทั้งการสร้างความสัมพันธ์แบบยั่งยืน ตามหลักการข้อที่ XVI ซึ่งสหภาพยุโรปได้จัดสรรงบประมาณให้กับโครงการ UPP หรือ Urban Pilot Project of a Piazza Telematica ในเมืองเนเปิล (Naples) ในเขตสแกมเปีย (Borough of Scumpia) ซึ่งเปิดสู่สาธารณชนในเดือนธันวาคม พ.ศ. 2547
ในปัจจุบันความหมายของ จัตุรัสแห่งการสื่อสารและเทคโนโลยีสารสนเทศ (Piazza Telematica) ถูกใช้ตามวัตถุประสงค์ (1) บ่งบอกถึงสถานที่ซึ่งได้รับการติดตั้ง อุปกรณ์ ICT ยกตัวอย่างเช่น กรณีของ จัตุรัสแห่งการสื่อสารฯ ณ Scampia (Borough of Scampia) หรือสำหรับจัตุรัสแห่งการสื่อสาร ณ มหาวิทยาลัย โรม ที่ 3 (Piazza Telematica of the University Rome 3) และ (2) เพื่อชี้ให้เห็นถึงการติดต่อสื่อสารผ่านอินเทอร์เน็ตที่เปิดกว้างสำหรับประชาชนทุกหมู่เหล่า และการติดต่อสื่อสารนั้นทำให้เกิดการแลกเปลี่ยนทางความคิด (idea) การทำข้อเสนอแนะ (Proposal) และแสดงถึงความหลากหลายในสังคม ในวัฒนธรรม และ ในเศรษฐกิจของแต่ละชุมชนอินเทอร์เน็ต ยกตัวอย่างเช่นในกรณีของ จัตุรัสแห่งการสื่อสารของตำบล Provaglio d’Iseo.
== แหล่งข้อมูลอื่น ==
Piazza Telematica di Scampia 
Piazza Telematica Uniwersytetu Rzymskiego 3 
Piazza Telematica del Miasta Provaglio d’Iseo 
การออกแบบชุมชนเมือง
เทคโนโลยี
คอมพิวเตอร์กับสังคม
โทมัส เวดจ์วู้ด

โทมัส เวดจ์วู้ด
== ประวัติ ==
Thomas Wedgwood เกิดวันที่ 14 กุมภาพันธ์ ค.ศ. 1771 เป็นลูกชายคนโตสุดของครอบครัว ระหว่างบิดาที่ชื่อ Josiah Wedgwood และ Sir Humphrey Davy
Thomas Wedgwood แต่งงานกับ Mary Leigh
ครอบครัวของโทมัส เวดจ์วูดทำอาชีพกับการปั้นหม้อของอังกฤษ และบิดาของโทมัส ,โจเซีย ก็เป็นผู้มีชื่อเสียงและชำนาญการในด้านนี้อย่างมาก
โทมัส ได้รับการถ่ายทอดวิชาการปั้นจากโจเซีย ตั้งแต่ยังเล็กจึงทำให้เขาดำเนินอาชีพนี้ต่อมา
== ความสัมพันธ์ของ Thomas กับกล้อง ==
โจเซีย ใช้กล้อง ออบสคูรา วาดลวดลายบนเครื่องปั้นดินเผา โทมัสจึงคุ้นเคยกับกล้องนี้เป็นอย่างดี และเป็นคนที่มีความสนใจทางด้านเคมีจึงได้พยามทำภาพถ่ายชนิดที่อยู่ติดถาวร เขาใช้แสงสว่างโดยเอากระดาษหรือหนังสัตว์ชนิดอ่อนแช่ในน้ำยา ซิลเวอร์ไนเตรท แล้วนำแผ่นแก้วที่มีรูปวาดไปวางทับ พอนำไปถูกแสงสว่างจะได้พื้นภาพเป็นสีดำ และตัวภาพเป็นสีขาว
โทมัสยังทำให้ภาพที่เกิดขึ้นคงสภาพอยู่ไม่ได้ นอกจากนี้เขายังพบว่าความไวแสงของเงินไนเตรทยังไมเพียงพอเขาจึงเปลี่ยนมาใช้ซิลเวอร์คลอไลด์ เพื่อเพิ่มความไวแสงของกระดาษ แต่โทมัสได้ล้มป่วยลงก่อนที่จะทำสำเร็จและได้เสียชีวิตในที่สุด
สิ่งที่โทมัสทิ้งไว้ให้อนุชนรุ่นหลัง นอกจากการวาดภาพโดยใช้แสงสว่าง และสารเคมีกล่าว เขายังได้ทิ้งแนวคิดในการการใช้กล้องอ๊อบสคูรากับวัสดุไวแสงว่ามันเป็นไปได้ถ้าใช้กล้องอ๊อบสคูดร่า วาดลงบนวัสดุไวแสง และการที่เขามีแนวคิดเช่นนี้ก็อาจเป็นเพราะ เขาลูกชายของ โจเซียนั่นเอง โจเซียเป็นคนที่ไม่ยอมแพ้อะไรง่ายๆ
บุคคลจากสโตก-ออน-เทรนต์
ผู้บุกเบิกการถ่ายภาพ
ตำบลจรเข้สามพัน

จรเข้สามพัน เป็นตำบลหนึ่งในอำเภออู่ทอง จังหวัดสุพรรณบุรี องค์กรปกครองส่วนท้องถิ่นในท้องที่ คือ เทศบาลตำบลจรเข้สามพัน ครอบคลุมพื้นที่ตำบลจรเข้สามพันทั้งตำบล มีจำนวนประชากร 13,181 คน โดยเป็นเพศชาย 6,282 คน เพศหญิง 6,899 คน มีจำนวนครัวเรือนทั้งหมด 4,489 ครัวเรือน
== ประวัติ ==
องค์กรปกครองส่วนท้องถิ่นในตำบลจรเข้สามพัน ถูกจัดตั้งขึ้นเป็นองค์การบริหารส่วนตำบล เมื่อวันที่ 2 มีนาคม พ.ศ. 2538 ในปี พ.ศ. 2538 ที่ได้มีการจัดตั้งให้เป็นองค์การบริหารส่วนตำบลจรเข้สามพัน ยังไม่มีที่ทำการเป็นของตนเอง โดยใช้อาคารเอนกประสงค์ หมู่ที่ 4 เป็นที่ทำการชั่วคราว มีผู้บริหารคนแรก คือ จรูญ บุญมี ซึ่งเป็นกำนันตำบลจรเข้สามพัน ได้ดำรงตำแหน่งประธานกรรมการบริหารองค์การบริหารส่วนตำบลจรเข้สามพันโดยตำแหน่ง ในปี พ.ศ. 2546 ได้มีการก่อตั้งที่ทำการองค์การบริหารส่วนตำบลจรเข้สามพัน แห่งใหม่ ตั้งอยู่ในหมู่ที่ 4 ตำบลจรเข้สามพัน ติดกับถนนมาลัยแมน ในปี พ.ศ. 2547 ได้ย้ายจากอาคารเอนกประสงค์หมู่ที่ 4 ซึ่งเป็นที่ทำการชั่วคราว เข้าไปปฏิบัติงานในที่ทำการองค์การบริหารส่วนตำบลพันแห่งใหม่ จนถึงปัจจุบัน
ต่อมาที่ประชุมสภาองค์การบริหารส่วนตำบลมีมติให้ยกฐานะขึ้นเป็นเทศบาลตำบลจรเข้สามพัน โดยมีผลตั้งแต่วันที่ 7 ตุลาคม พ.ศ. 2554 มีนายประนอม ปทุมสูติ เป็นนายกเทศมนตรีคนแรก และดำรงตำแหน่งจนถึงปัจจุบัน
== ภูมิศาสตร์ ==
แหล่งน้ำสำคัญที่ไหลผ่านเขตตำบล คือ คลองจรเข้สามพัน
=== อาณาเขต ===
เทศบาลตำบลจรเข้สามพันมีอาณาเขตติดต่อกับเขตปกครองแห่งอื่น ดังนี้
ทิศเหนือ ติดต่อกับ เทศบาลตำบลท้าวอู่ทอง อำเภออู่ทอง จังหวัดสุพรรณบุรี
ทิศใต้ ติดต่อกับ เทศบาลตำบลตลาดเขต อำเภอพนมทวน จังหวัดกาญจนบุรี
ทิศตะวันออก ติดต่อกับ องค์การบริหารส่วนตำบลยุ้งทะลาย อำเภออู่ทอง จังหวัดสุพรรณบุรี
ทิศตะวันตก ติดต่อกับ องค์การบริหารส่วนตำบลหนองประดู่ อำเภอเลาขวัญ จังหวัดกาญจนบุรี
== หมู่บ้าน ==
ตำบลจรเข้สามพันแบ่งเขตการปกครองเป็น 15 หมู่บ้าน ดังนี้
หมู่ 1 บ้านหนองบัว
หมู่ 2 บ้านวังหลุมพอง
หมู่ 3 บ้านรางโพธิ์
หมู่ 4 บ้านจรเข้สามพัน
หมู่ 5 บ้านจรเข้สามพัน
หมู่ 6 บ้านจรเข้สามพัน
หมู่ 7 บ้านหนองบอน
หมู่ 8 บ้านเขาชานหมาก
หมู่ 9 บ้านโพธิ์เงิน
หมู่ 10 บ้านทุ่งยายฟัก
หมู่ 11 บ้านเขาวงพาทย์
หมู่ 12 บ้านโพธิ์ทอง
หมู่ 13 บ้านปทุมทอง
หมู่ 14 บ้านเนินสมบัติ
หมู่ 15 บ้านวังขอน
== การคมนาคม ==
เส้นทางคมนาคมที่สำคัญภายในตำบลจรเข้สามพันมีดังนี้
ทางหลวงแผ่นดินหมายเลข 321 (ถนนมาลัยแมน)
ทางหลวงแผ่นดินหมายเลข 324
ทางหลวงแผ่นดินหมายเลข 3342
ทางหลวงแผ่นดินหมายเลข 3440
ทางหลวงชนบท สพ. 4013
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
แผนที่อาณาเขตของเทศบาลตำบลจรเข้สามพัน Google Maps
จรเข้สามพัน
จรเข้สามพัน
จรเข้สามพัน
อะธีนา

ในศาสนาและเทพปกรณัมกรีก อะธีนา (Athena, ) หรือ อะธีนี (Athene) หรือ แพลลัสอะธีนา/อะธีนี (Pallas Athena/Athene, ) เป็นเทพเจ้าพรหมจรรย์แห่งปัญญา ความกล้า แรงบันดาลใจ อารยธรรม กฎหมายและความยุติธรรม การสงครามโดยชอบ คณิตศาสตร์ ความแข็งแกร่ง ยุทธศาสตร์ ศิลปะ งานฝีมือและทักษะ ภาคโรมัน คือ มิเนอร์วา
มีการพรรณนาอะธีนาว่าทรงเป็นพระสหายร่วมทางผู้เฉลียวฉลาดของวีรบุรุษและเทพเจ้าอุปถัมภ์การผจญภัยของวีรบุรุษ พระนางทรงเป็นเทพเจ้าพรหมจรรย์ผู้อุปถัมภ์กรุงเอเธนส์ ชาวเอเธนส์ตั้งวิหารพาร์เธนอนบนอะโครโพลิสในกรุงเอเธนส์ (อะธีนาพาร์ธีนอส) เพื่อถวายเกียรติแด่พระนาง
== ปรัมปราวิทยา ==
=== กำเนิด ===
แม้อะธีนาปรากฏที่คนอสซัสในอักษรไลเนียร์บีในพระเจ้าโอลิมปัสคลาสสิกก่อนหน้าซูส ภายหลังมีการสร้างใหม่ให้พระนางทรงเป็นพระธิดาองค์โปรดของซูส ซึ่งประสูติพร้อมอาวุธเต็มยศจากพระนลาฏ (หน้าผาก) นิยายกำเนิดของพระนางมีหลายฉบับ ฉบับหนึ่งที่มีการอ้างมากที่สุดเล่าวว่า ซูสหลับนอนกับมีทิส เทพีแห่งความคิดและภูมิปัญญาช่าง แต่พระองค์ทรงกลัวผลลัพธ์ในทันที มีการทำนายก่อนหน้านั้นว่ามีทิสจะประสูติบุตรที่ทรงพลังยิ่งกว่าบิดา แม้แต่ซูสเอง เพื่อป้องกันผลลัพธ์อันตรายนี้ หลังทรงโกหกมีทิสแล้ว ซูส "ฆ่าพระนางในพระอุทรของพระองค์เอง" พระองค์ "ทรงกลืนพระนางไปในทันที" ทว่า พระองค์ช้าเกินไป เพราะมีทิสตั้งครรภ์แล้ว
ในที่สุด ซูสทรงปวดพระเศียรอย่างหนัก โพรมีเทียส ฮิฟีสตัส เฮอร์มีส แอรีสหรือพาเลมอน (แล้วแต่แหล่งข้อมูลที่พิจารณา) ผ่าเศียรของซูสด้วยขวานไมนวนสองหัว แล้วอะธีนาก็ทรงโจนออกจากเศียรของซูส โตเต็มที่และมีอาวุธ
=== นายหญิงแห่งเอเธนส์ ===
ตามตำนานกรีกเล่าว่า ที่มาของชื่อเมืองเอเธนส์ (Athens) นั้น มาจากการที่ชาวกรีกจะตั้งชื่อเมืองแต่ไม่รู้จะใช้ชื่ออะไร  โพไซดอน เทพแห่งมหาสมุทร ผู้มีศักดิ์เป็นลุงของอะธีนา ใช้ตรีศูลอาวุธของตนสร้างม้าขึ้นมา (บ้างก็ว่าสร้างน้ำพุขึ้น) ชาวเมืองต่างพากันชื่นชมม้าเป็นอันมาก แต่เทพีอะธีนาได้เนรมิตต้นมะกอกขึ้นมา ซึ่งสามารถใช้ผลเป็นประโยชน์ได้ นอกจากนี้ มะกอก ยังเป็นสัญลักษณ์ของสันติภาพ ในขณะที่ม้าเป็นสัญลักษณ์ของสงคราม ชาวเมืองจึงตกลงใช้ชื่อเมืองว่า เอเธนส์ ตามชื่อของพระนาง  และมะกอกก็กลายเป็นผลไม้เศรษฐกิจสำคัญอันดับหนึ่งของกรีซมาจนปัจจุบัน
อาจกล่าวได้ว่า อะธีนา เป็นเทพที่ชาวกรีกให้ความนับถือมากที่สุดก็ว่าได้ ในสมัยโบราณมีการสร้างมหาวิหารเพื่อถวายแด่พระนาง คือ วิหารพาเธนอน ซึ่งตั้งอยู่ที่เนินอะโครโปลิส ที่กรุงเอเธนส์ในปัจจุบัน  ในการท่องเที่ยวของกรีซ จะพบรูปปั้นขนาดเล็กของอะธีนาขายเป็นที่ระลึกอยู่ทั่วไป
== อ้างอิง ==
เทพเจ้ากรีก
เทพแห่งสงคราม
บุคลาธิษฐานประจำชาติ
โพไซดอน

โพไซดอน (Poseidon, ; Ποσειδών, ) เป็นหนึ่งในสิบสองเทพเจ้าโอลิมปัสในเทพปกรณัมกรีก พระราชอาณาเขตหลักคือมหาสมุทร  และพระองค์ทรงได้รับขนานพระนามว่า "สมุทรเทพ" นอกจากนี้ พระองค์ยังทรงได้รับขนานพระนามว่า "ผู้เขย่าโลก" (Earth-Shaker) เนื่องจากบทบาทของพระองค์ในการก่อแผ่นดินไหว และ "ผู้กำราบม้า" (tamer of horses) พระองค์มักได้รับการพรรณาว่าเป็นบุรุษวัย 20 มีพระเกษาหยิก และมีรูปพรรณสัณฐานบึกบึนหล่อเหลา
แผ่นจารึกอักษรไลเนียร์บีแสดงว่า ที่ไพลอสและธีบส์กรีซยุคสำริดก่อนมีเทพเจ้าโอลิมปัสมีการบูชาโพไซดอนเป็นเทพเจ้าหลัก แต่ภายหลังมีการรวมพระองค์เข้าเป็นเทพเจ้าโอลิมปัสในฐานะพระอนุชาของเฮดีสและพระเชษฐาของซูส ตำนานพื้นบ้านบางตำนานเล่าว่า เรีย พระมารดาของพระองค์ ช่วยพระองค์ไว้โดยซ่อนพระองค์ไว้กับฝูงแกะแล้วแสร้งทำเป็นว่าให้กำเนิดลูกลาออกมา เพื่อมิให้ถูกโครนัสกลืนกิน
โฮเมอร์แต่งเพลงสวดสรรเสริญแด่โพไซดอน โพไซดอนทรงเป็นผู้พิทักษ์นครเฮเลนหลายนคร แม้พระองค์จะแพ้อะธีนาในการประชันชิงกรุงเอเธนส์ก็ตาม ส่วนในบทสนทนา Timaeus และ Critias ของเพลโตว่า เกาะแอตแลนติสเป็นพระราชอาณาเขตที่โพไซดอนทรงเลือก
== อ้างอิง ==
== แหล่งข้อมูลอื่น ==
พ
เฮดีส

เฮดีส หรือ ฮาเดส (Hades, ; Ἅιδης/ᾍδης, Hāidēs) เป็นเทพเจ้าแห่งนรกของกรีกโบราณ พระนามของพระองค์จึงกลายมาเป็นชื่อเรียกถิ่นของผู้ตาย
ในเทพปกรณัมกรีก ฮาเดสเป็นโอรสองค์โตของโครนัสและเรีย เมื่อซุสโค่นโครนัส บิดาของตนสำเร็จ ก็ได้แต่งตั้งเทพโพไซดอน ปกครองมหาสมุทร และให้ฮาเดสปกครองดินแดนยมโลก
เทพฮาเดสเป็นผู้ปกครองนรกซึ่งมีแต่ความมืดมิดและน่ากลัว จึงไม่ได้ขึ้นไปบนเขาโอลิมปัสบ่อยนัก อีกทั้งเทพองค์อื่น ๆ ก็ไม่ชอบที่จะต้อนรับอีกด้วย ดังนั้นฮาเดสจึงไม่มีชื่อเป็นหนึ่ง ในเทพโอลิมปัส เฉกเช่นองค์อื่น
== ในวัฒนธรรมสมัยนิยม ==
เฮดีส ในวัฒนธรรมสมัยนิยมมักถูกสร้างให้เป็นตัวละครฝ่ายร้าย  เช่น การ์ตูนญี่ปุ่นเรื่อง เซนต์เซย่า ฮาดีสเป็นเทพเจ้าที่หวังยึดครองโลกมาแต่ครั้งเทพนิยาย ภาคสุดท้ายของการ์ตูนชุดนี้เป็นเรื่องของเหล่าเซนต์ต่อสู้กับเหล่าสเป็คเตอร์ของเฮดีส  เฮดีสมีรูปร่างที่งดงามและหลงใหลรูปตัวเองมาก จึงซ่อนร่างที่แท้จริงไว้ในปราสาทที่เอเริเซี่ยน จึงอาศัยอันโดรเมด้า ชุนเป็นร่างสิงสถิตย์แทน
หรือ ภาพยนตร์การ์ตูนของวอลต์ ดิสนีย์ เรื่อง Hercules ในปี พ.ศ. 2540 (ค.ศ. 1997) เฮดีสก็เป็นตัวโกงในเรื่องด้วย
ในวิดีโอเกมเพอร์โซนา 2 ในชุดเมกามิเทนเซย์ เฮดีสเป็นเพอร์โซนาของเอคิจิ มิชินะ โดยมีลักษณะเป็นชายคลุมหน้าและมีโล่ที่เป็นหัวกะโหลก
== อ้างอิง ==
เทพเจ้าแห่งนรก
เทพเจ้ากรีก
ประเทศเซเชลส์

เซเชลส์ (อังกฤษและSeychelles; Sesel) หรือชื่ออย่างเป็นทางการคือ สาธารณรัฐเซเชลส์ (Republic of Seychelles; République des Seychelles; Repiblik Sesel) เป็นประเทศที่เป็นกลุ่มเกาะ ประกอบด้วยเกาะ 115 เกาะในมหาสมุทรอินเดีย มีเมืองหลวงคือกรุงวิกทอเรีย อยู่ห่างจากชายฝั่งของทวีปแอฟริกาทางตะวันออก 1,500 กิโลเมตร ตั้งอยู่ทางตะวันออกเฉียงเหนือของมาดากัสการ์ หมู่เกาะที่อยู่ใกล้เคียง เช่น ทางทิศใต้ ได้แก่ มอริเชียส ทางทิศตะวันตกเฉียงใต้ ได้แก่ คอโมโรสและมายอต และทางทิศตะวันออกเฉียงเหนือ ได้แก่ มัลดีฟส์
เกาะหลักของเซเชลส์คือเกาะมาเอ ประเทศเซเชลส์มีจำนวนประชากรประมาณ 92,000 คน จัดให้เป็นประเทศเอกราชที่มีจำนวนประชากรอาศัยอยู่น้อยที่สุดในทวีปแอฟริกา
ประเทศเซเชลส์ได้รับการยอมรับให้เป็นหนึ่งในสมาชิกของสหประชาชาติและสหภาพแอฟริกา รวมถึงเป็นสมาชิกของกลุ่มประชาคมเพื่อการพัฒนาภูมิภาคแอฟริกาตอนใต้ (The Southern African Development Community, SADC) และยังเป็นหนึ่งในเครือจักรภพแห่งประชาชาติ
==ภูมิประเทศ==
===ภูมิอากาศ===
==อ้างอิง==
==แหล่งข้อมูลอื่น==
รัฐบาล
SeyGov, main government portal
State House, Office of the President of the Republic of Seychelles
Central Bank of Seychelles, on-shore banking and insurance regulator
Seychelles Investment Bureau, government agency promoting investment in Seychelles
National Bureau of Statistics, government agency responsible for collecting, compiling, analysing and publishing statistical information
ศาสนา
GigaCatholic
ข้อมูลทั่วไป
Seychelles. The World Factbook. Central Intelligence Agency.
Seychelles from UCB Libraries GovPubs
Seychelles from BBC News
Island Conservation Society, a non-profit nature conservation and educational non-governmental organisation
Nature Seychelles, a scientific/environmental non-governmental nature protection association
The Seychelles Nation, the largest circulation local daily newspaper
Seychelles Bird Records Committee
Seychelles.travel, Government tourism portal
Tourism Page
Air Seychelles, Seychelles national airline
ADST interview with U.S. Ambassador to Seychelles David Fischer
Private website with tips and images
 
ซ
ซ
เซแชลส์
ประเทศที่ใช้ภาษาฝรั่งเศสเป็นภาษาทางการ
ประเทศที่ใช้ภาษาอังกฤษเป็นภาษาทางการ
เกาะในมหาสมุทรอินเดีย
เกาะในทวีปแอฟริกา
รัฐและดินแดนที่ก่อตั้งในปี พ.ศ. 2519
รอเบิร์ต ฮุก

รอเบิร์ต ฮุก (Robert Hooke; 18 กรกฎาคม พ.ศ. 1635 - 3 มีนาคม พ.ศ. 1703) เป็นนักวิทยาศาสตร์ชาวอังกฤษเจ้าของคำพูดที่ว่า “ความจริงเท่านั้นที่รู้” เป็นผู้ได้ใช้กล้องจุลทรรศน์ส่องพบเซลล์ในจุกไม้คอร์ก และอีกไม่นานก็พบในเนื้อเยื่อพืชที่ยังมีชีวิต เขาเป็นผู้บัญญัติคำว่า "เซลล์" ขึ้นเป็นครั้งแรก
ฮุกได้ค้นพบกฎของฮุกว่าด้วยเรื่องความยืดหยุ่นและแรงเครียดในสปริง เขาได้พัฒนาสปริงสมดุล (hairspring) ขึ้น ซึ่งต่อมานำไปใช้ในการประดิษฐ์นาฬิกา เพื่อให้ได้ความเที่ยงตรงดีพอจะยอมรับได้ ปี ค.ศ. 1665 ฮุกได้ตีพิมพ์ผลงานเรื่อง  Micrographia ซึ่งมีภาพวาดจากการสังเกตการณ์ผ่านกล้องจุลทรรศน์มากมาย รวมถึงผลสังเกตการณ์ทางด้านชีววิทยาเบื้องต้น ฮุกเรียกชื่อหน่วยย่อยที่สุดของสิ่งมีชีวิตว่า "เซลล์" จากผลการสังเกตเซลล์ในพืช ซึ่งเขาเห็นว่ามีลักษณะคล้ายหัองพักของเหล่านักบวช ซึ่งเรียกกันว่า เซลลูลา (cellula)
นอกจากนี้ ฮุกยังเป็นสถาปนิกคนสำคัญ โดยได้เป็นผู้สำรวจลอนดอนอย่างเป็นทางการหลังเหตุการณ์ไฟไหม้ใหญ่ในปี ค.ศ. 1666 และนำเสนอผังเมืองใหม่ของลอนดอน ร่วมกับสถาปนิกอีกสองคนคือ แวเลนไทน์ ไนต์ และริชาร์ด นิวคอร์ต ฮุกเป็นผู้ออกแบบอาคารสำคัญหลายแห่งเช่น โรงพยาบาล Bethlem Royal, อาคารราชวิทยาลัยแห่งนักฟิสิกส์ และ Ragley Hall ในวอริกเชอร์ เป็นต้น
== แหล่งข้อมูลอื่น ==
บุคคลที่เกิดในปี พ.ศ. 2178
นักประดิษฐ์ชาวอังกฤษ
นักฟิสิกส์ชาวอังกฤษ
สถาปนิกชาวอังกฤษ
บุคคลจากเทศมณฑลไอล์ออฟไวต์
เอเชียนเกมส์ 2006

เอเชียนเกมส์ 2006 (دورة الألعاب الآسيوية 2006|Dawrat al-ʼAl‘ab al-Asīawīah 2006) เป็นการแข่งขัน เอเชียนเกมส์ ครั้งที่ 15 จัดขึ้นที่ โดฮา ประเทศกาตาร์ ระหว่างวันที่ 1 ถึง 15 ธันวาคม พ.ศ. 2549 (แต่การแข่งขันฟุตบอลได้เริ่มแข่งตั้งแต่วันที่ 18 พฤศจิกายน) โดยมีประเทศเข้าร่วม 45 ประเทศ และมีกีฬาแข่งขันทั้งหมด 39 ชนิด
โดฮาเป็นเมืองที่สองในเขตเอเชียตะวันตกที่ได้เป็นเจ้าภาพการแข่งขันเอเชียนเกมส์ โดยก่อนหน้านี้คือเตหะรานในปี พ.ศ. 2517
== การแข่งขัน ==
=== พิธีเปิด ===

พิธีเปิดการแข่งขันจัดขึ้นเมื่อวันที่ 1 ธันวาคม พ.ศ. 2549 ที่สนามกีฬาแห่งชาติเคาะลีฟะฮ์ ดำเนินการโดย เดวิด แอ็ทคิ่นส์ ซึ่งเคยเป็นผู้อำนวยการพิธีเปิดการแข่งขันโอลิมปิกฤดูร้อน 2000 ที่ซิดนีย์ ออสเตรเลีย ใช้ผู้แสดงจำนวนถึง 8,000 คน โดยในจำนวนนี้กว่า 1,000 คน เป็นนักแสดงจากชาติสมาชิกที่ร่วมการแข่งขันจาก 45 ประเทศ ในส่วนของนักกีฬาไทย พระเจ้าหลานเธอ พระองค์เจ้าสิริวัณณวรีนารีรัตน์ทรงนำธงชาติไทยนำคณะนักกีฬาทีมชาติไทยในพิธีเปิดการแข่งขัน โดยทรงเป็นนักกีฬาแบดมินตันด้วย
ช่วงสุดท้ายของพิธีเปิดการแข่งขัน เป็นการจุดคบเพลิง โดยเจ้าชายเชคฮามัด บิน ฮามาด อัลตานี กัปตันทีมขี่ม้า โอรสวัย 18 พรรษาของเชคฮามัด บิน คอลีฟะห์ อัลตานี เจ้าผู้ครองรัฐกาตาร์ เสด็จทรงขี่ม้าอาหรับชื่อ "มาลิบู" จากกลางสนาม ขึ้นบันไดไปจุดคบเพลิงบนยอดสุดของอัฒจันทร์
=== ชนิดกีฬา ===
==ประเทศที่เข้าร่วมแข่งขัน==

== สรุปเหรียญการแข่งขัน ==
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
== อ้างอิง ==
== แหล่งข้อมูลอื่น ==
เว็บไซต์เอเชียนเกมส์ 2006 อย่างเป็นทางการ  
ตารางการแข่งขันเอเชียนเกมส์ และ สรุปเหรียญเอเชียนเกมส์  จากเว็บสยามกีฬา
สรุปรายชื่อผู้ที่ได้รับเหรียญชาวไทย จากเว็บเอเชียนเกมส์ 
ข่าวเอเชียนเกมส์ 2006  จากเว็บแกรนด์สปอร์ต
เว็บบอร์ดเอเชียนเกมส์ 2006  meelink.com
เอเชียนเกมส์
ประเทศกาตาร์
พ.ศ. 2549
รายชื่อสภานิติบัญญัติแบ่งตามประเทศ

นี่เป็นรายชื่อสภานิติบัญญัติแบ่งตามประเทศ มีทั้งระดับชาติ (national) และเหนือชาติ (supranational)
ชื่อสภานิติบัญญัตินั้นผิดแผกกันไปในแต่ละแห่ง ที่นิยม คือ สมัชชาแห่งชาติ (national assembly) และรัฐสภา (parliament หรือ congress)
==รายชื่อ==
===สภานิติบัญญัติระดับเหนือชาติ===
===สภานิติบัญญัติระดับชาติของรัฐสมาชิกสหประชาชาติ===
===สภานิติบัญญัติระดับชาติของรัฐที่ปราศจากเอกราช เมืองขึ้น หรือดินแดนอย่างอื่น===
===สภานิติบัญญัติระดับชาติของรัฐที่มิใช่สมาชิกสหประชาชาติ===
สภานิติบัญญัติแห่งชาติ
เกรตริฟต์แวลลีย์

เกรตริฟต์แวลลีย์ (Great Rift Valley) คือหุบเขารอยเลื่อนขนาดใหญ่ เป็นรอยแยกยาวต่อเนื่องขนาดยาวที่สุดในโลก ขนาดความกว้างประมาณ 30-100 กิโลเมตร เป็นหน้าผาดิ่งจากที่ราบสูงรอบ ๆ ลึกกว่า 450-800 เมตร พาดผ่าน 19 ประเทศ ตั้งแต่เหนือจรดใต้ เรียงกันได้ดังนี้ เริ่มต้นจากประเทศซีเรีย เลบานอน อิสราเอล จอร์แดน เวสต์แบงก์ (ปาเลสไตน์) ผ่านเข้าสู่ทะเลแดง เลียบชายฝั่งอียิปต์และซูดาน ก่อนจะเข้าสู่เอริเทรีย เอธิโอเปีย เคนยา ยูกันดา สาธารณรัฐประชาธิปไตยคองโก (ซาอีร์เดิม) รวันดา บุรุนดี แทนซาเนีย แซมเบีย มาลาวี และสิ้นสุดในโมซัมบิก รวมความยาวที่พาดผ่านตั้งแต่เหนือจรดใต้ ประมาณ 6,750 กิโลเมตร คิดเป็นประมาณ 1 ใน 4 เท่าของเส้นรอบวงโลก (เส้นศูนย์สูตร) โดยที่ขอบด้านข้างของหุบเขาทรุดสูงมากกว่า 2,000 เมตร หุบเขาทรุดเกิดจากการที่แผนเปลือกโลก 2 แผ่นแยกออกจากกัน คือ แผ่นเปลือกโลกที่รองรับคาบสมุทรอาหรับและแอฟริกาตะวันออก กับแผ่นเปลือกโลกที่รอบรับทวีปแอฟริกาทั้งทวีป ซึ่งค่อย ๆ แยกตัวออกจากกันอย่างสม่ำเสมอทำให้เกิดแนวทรุดตัวเป็นแนวยาว เกิดที่ที่ราบทรุดตัวแม่น้ำ ร่องธารลึก และภายในยุคหน้าน้ำทะเลจะท่วมเข้ามาจนกระทั่งตัดทวีปแอฟริกาขาดออกจากกัน
== ลักษณะภูมิศาสตร์ ==
บริเวณหุบเขาทรุดตลอดแนวขอบจะเป็นที่สูง ตั้งแนวเขา ที่ราบสูง ภูเขาสูง และภูเขาไฟ
แนวทรุดตอนตอนบน เริ่มต้นที่ทางใต้ของประเทศซีเรียเกิดเป็นหุบเขาที่อยู่ระหว่างแม่น้ำจอร์แดนพาดผ่านมาทางใต้มาบริเวณแอ่งที่ลึกมากที่สุดและเป็นบริเวณที่อยู่ต่ำกว่าระดับน้ำทะเลมากที่สุดในโลก นั่นคือที่ราบบริเวณทะเลเดดซี
แนวทรุดตอนกลาง เป็นแนวทรุดที่จมดิ่งอยู่ใต้ทะเลแดง ทรุดลึกจนกลายเป็นทะเลแดงแยกทวีปแอฟริกาออกจากคาบสมุทรอาหรับ
แนวทรุดตอนล่าง เริ่มต้นตอนเหนือของประเทศเอธิโอเปีย บริเวณตอนกลางเป็นที่ราบสูงเอธิโอเปียและเป็นบริเวณที่มีรอยแตกสองร่องก่อนจะแยกจากกัน แนวด้านตะวันออก ที่ไปทางใต้เข้าสู่เคนยาและแทนซาเนีย ส่วนแนวตะวันตก จะพาดผ่านเข้าไปทางวันตกเฉียงใต้ผ่านเข้าสู่ยูกันดา รวันดา บูรุนดี สาธารณรัฐประชาธิปไตยคองโก (ซาอีร์เดิม) แล้วมารวมกันอีกครั้งบริเวณทะเลสาบมาลาวี
* แนวทางด้านตะวันออก บริเวณที่พาดผ่านเกิดเป็นร่องหุบเขาลึกแต่ไม่ลึกเท่าแนวตะวันตกบริเวณของทางด้านตะวันออกของแนวนี้เกิดเป็นแนวเขาสูงภูเขาสูงที่สำคัญ เช่น ยอดเขาเคนยา ยอดเขาคิลิมันจาโร
* แนวทางด้านตะวันตก เกิดเป็นร่องที่ลึกมากจนเกิดเป็นทะเลสาบเรียงลำดับตั้งแต่เหนือจรดใต้ได้ดังนี้ ทะเลสาบแอลเบิร์ต ทะเลสาบเอดเวิร์ด และทะเลสาบแทนกันยีกา บริเวณขอบมีทิวเขารูเวนโซรี
* บริเวณระหว่างทั้งสองแนว เกิดที่ที่ราบใหญ่และกว้างจนเกิดทะเลสาบวิกตอเรียอันยิ่งใหญ่
หุบเขา
ธรณีสัณฐานในทวีปแอฟริกา
ศาลลูกศร

ศาลลูกศร  หรือ ลูกศรพระราม ตั้งอยู่ใกล้ๆบริเวณตลาดลพบุรี ด้านหน้าใกล้ทางแยกไปวัดสามจีน(วัดพรหมมาสตร์) ทางไปอำเภอไชโย (ถนนสายบ้านเบิก) ใกล้แม่น้ำลพบุรี ด้านหลังติดกับ วัดปืน ซึ่งใกล้กับบ้านหลวงรับราชทูต (บ้านวิชาเยนทร์) ตำบลท่าหิน อำเภอเมืองลพบุรี จังหวัดลพบุรี ศาลลูกศร เป็นสถานที่ประกอบพิธีทางศาสนาของชาวไทยเชื้อสายจีนในเมืองลพบุรี และสถานที่แห่งนี้อาจจะเป็นศาลหลักเมืองลพบุรีก็ได้ ซึ่งภายในศาลแห่งนี้ จะมีหินสีดำ ที่แช่ในน้ำไว้ตลอด ซึ่งกล่าวกันว่า เป็นศรของพระรามที่ตกลงมา ซึ่งก้อนหินนี้ เมื่อน้ำที่อยู่รอบก้อนหินนี้แห้งไป ก็จะเกิดไฟไหม้ในลพบุรี
== ตำนาน ==
ศาลลูกศรตามตำนานว่าไว้ว่าเมื่อพระรามรบชนะทศกัณฐ์ได้ปูนบำเหน็จความชอบแด่ขุนทหารโดยทั่วกัน และได้รับสั่งว่าให้หนุมานทหารเอกได้ครองกรุงอโยธยาร่วมกัน แต่หนุมานขอให้พระรามพระราชทานพื้นที่สร้างเมืองโดยให้พระรามแผลงศรออกไป เมื่อลูกศรไปตกณ.ที่ใดก็ให้หนุมานสร้างเมือง ณ ที่แห่งนั้น ตามตำนานว่าไว้ว่าเมื่อลูกศรตกลงมาถูกพื้นดินก็ได้เกิดไฟเผาผลาญพื้นดินนั้นจนสุกขาวเป็นที่มาของดินสอพอง และลูกหลานของหนุมานนั้นก็คือลิงที่อาศัยอยู่ที่ศาลพระกาฬและพระปรางค์สามยอด ลูกศรของพระรามนั้นเชื่อว่ายังมีฤทธิ์อยู่เมื่อใดที่ผู้ดูแลศาลปล่อยให้น้ำที่แช่อยู่แห้งลงไปจะเกิดไฟไหม้เมืองลพบุรี
== อ้างอิง  ==
ไหว้พระ 9 วัด ลพบุรี
ศาลหลักเมือง
ศาสนสถานในอำเภอเมืองลพบุรี
วัดไชโยวรวิหาร

วัดไชโยวรวิหาร เป็นพระอารามหลวง ชั้นโท มหานิกาย ตั้งอยู่ที่ หมู่ 3 ตำบลไชโย อำเภอไชโย จังหวัดอ่างทอง เป็นสถานที่ที่ประดิษฐาน พระมหาพุทธพิมพ์ พระพุทธรูปปางสมาธิ ที่สร้างโดยสมเด็จพระพุฒาจารย์ (โต พรหมรังสี)
== ประวัติ ==
วัดไชโยวรวิหาร เดิมเป็นวัดราษฏร์โบราณ ซึ่งต่อมาในสมัยรัชกาลที่ 4 สมเด็จพระพุฒาจารย์ (โต พรหมรังสี) แห่งวัดระฆังโฆสิตาราม ได้สร้างพระพุทธรูปปางสมาธิองค์ใหญ่เป็นปูนขาวไม่ปิดทองไว้กลางแจ้ง ณ วัดแห่งนี้ ในสมัยรัชกาลที่ 5 พระองค์ได้เสด็จมานมัสการและโปรดเกล้าฯ ให้ปฏิสังขรณ์วัดไชโย ใน พ.ศ. 2430|พ.ศ. 2430
ระหว่างการลงรากพระวิหารทำให้องค์หลวงพ่อโตพังลงมาจึงโปรดเกล้าฯ ให้สร้างหลวงพ่อโตขึ้นใหม่ตามแบบหลวงพ่อโต วัดกัลยาณมิตร มีขนาดหน้าตักกว้าง 16.10 เมตร สูง 22.65 เมตร แล้วพระราชทานนามว่า "พระมหาพุทธพิมพ์"  สร้างพระวิหารเป็นเรือนองค์พระพุทธรูป ความสูง 1 เส้นเศษ สร้างพระอุโบสถเป็นมุขลดยื่นออกมาข้างหน้า รวมทั้งศาลารายรอบพระวิหาร รวม 4 หลัง เสร็จสมบูรณ์เมื่อปีมะแม พ.ศ. 2438 รวมเวลาที่ปฏิสังขรณ์นาน 8 ปี  พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ยกฐานะวัดไชโยขึ้นเป็นอารามหลวง
ตั้งแต่ระยะแรกของการปฏิสังขรณ์ พร้อมกับพระราชทานนามพระพุทธรูปที่สร้างขึ้นใหม่นี้ว่า “พระมหาพุทธพิมพ์” นอกจากนี้ยังโปรดเกล้าฯ ให้มีมหกรรมเฉลิมฉลองพระอารามวัดไชโยเป็นงานใหญ่ 3 วัน 3 คืน เมื่อวันที่ 5–7 ตุลาคม พ.ศ. 2438 พระราชทานของช่วยงาน ได้แก่ ละคร 1 โรง หนัง 1 โรง ดอกไม้เพลิง 1 ต้น กัลปพฤกษ์ 2 ต้น  ต่อมาปี พ.ศ. 2531 ได้เริ่มปิดทององค์พระมหาพุทธพิมพ์ โดยดำเนินการภายใต้การควบคุมดูแลของกรมศิลปากร
== อ้างอิง ==
ไชโยวรวิหาร
ไชโยวรวิหาร
ไชโยวรวิหาร
โบราณสถานในจังหวัดอ่างทอง
เจพี คัลเดอรอน

จอห์น "เจพี" คัลเดอรอน (John "J.P." Calderon) คือผู้เข้าแข่งขันในรายการเซอร์ไวเวอร์ คุก ไอส์แลนด์สที่ถูกโหวตออกคนที่ 4 หลังจากที่มีการย้ายเผ่าเกิดขึ้น ถึงแม้ว่าเขาจะเป็นผู้ชายที่น่าจะเป็นกำลังสำคัญในการแข่งขันได้ดี แต่ผู้หญิงคนอื่นๆ ไม่พอใจที่เขามักเป็นคนงานต่างๆมากกว่ที่จะทำเอง เขาจึงถูกเลือกออกแทนที่จะเป็น จุดอ่อนคนอื่นของเผ่า เจพีนักกีฬาวอลเลย์บอลมืออาชีพ อายุ 30 ปี
== ประวัติ ==
เจพีเกิดที่แซนตามอนิกา รัฐแคลิฟอร์เนีย และโตที่ มารินาเดลเรย์
เขาได้รับทุนการศึกษาจากการแข่งขันวอลเลย์บอล จากมหาวิทยาลัยลองบีช แคลิฟอร์เนีย ซึ่งเขาได้แข่งขันวอลเลย์บอลชายระดับชาติที่นี่ และในปี 2000 เขาจบการศึกษาทางสาขาการติดต่อสื่อสาร
เจพีใช้เวลา 5 ปีในการเป็นผู้ช่วยครูฝึกให้กับทีมชาติวอลเลย์บอลหญิงของมหาวิทยาลัยลองบีช เขายังเป็นครูฝึกของทีมชาติโอลิมปิคเยาวชนจนได้เหรียญมาแล้วมากมาย
ในปี 2004 เจพีเริ่มอาชีพนักกีฬาวอลเลย์บอล นอกจากนั้นปัจจุบันเขายังเป็น หัวหน้าครูฝึก และผู้จัดการทีมร่วมให้กับ ชมรมมิซูโนของ ลองบีชด้วย เจพีชอบที่จะเป็นที่ปรึกษาของเด็กๆ และหวังว่าในอนาคตเขาจะเปิดศูนย์กีฬาให้กับเด็กๆ นอกจากนั้นเขายังอุทิศตนเองในการช่วยเด็กหญิงหลายๆคนให้สามรถรับทึนการศึกษาจากการแข่งกีฬา วอลเลย์บอลอีกด้วย
เจพีสามารถว่ายน้ำและพายเรือแคนูได้ตั้งแต่เขายังเด็กมากๆ เขาเรียกตัวเองว่าผู้คลั่งไคล้การออกกำลังกาย เพราะเขาใช้เวลาส่วนใหญ่ในโรงยิม และชอบยกน้ำหนัก วิ่ง และ ปีนเขา ในบางครั้งเจพีก็เป็นนายแบบกีฬาด้วย
หลังจากจบรายการเซอร์ไวเวอร์เจพีได้เข้าร่วมเพื่อไปปรากฏตัวในรายการค้นหานางแบบ-นายแบบฤดูกาลที่ 2 ของเจนิซ ดิกเคนซันผู้ที่เรียกตัวเองว่าซูเปอร์โมเดลรุ่นแรกของโลก เจพีได้รับเลือกให้ไปเป็นนายแบบในสังกัดเอเจนซี่ของเจนิซ (The Janice Dickenson Modelling Agency) ซึ่งได้ถ่ายทอดออกอากาศเป็นรายการในสหรัฐอเมริกาและได้ออกอากาศในประเทศไทยด้วย แม่ของเจพีเสียชีวิตจากโรคมะเร็งเต้านมเมื่อเขาอายุเพียง 9 ขวบ และพ่อของเขาสียชีวิตจากก้อนเนื้อในสมองในปี 2005 เจพีจึงตัดสินใจที่จะทำงานกับการกุศลและองค์กรที่จะทำการวิจัยทางด้านมะเร็ง
ปัจจุบันเจพีอาศัยอยู่ที่ ลองบีช แคลิฟอร์เนีย กับสุนัขพันธุ์แจ็ก รัสเซลล์ เทอร์เรีย ของเขาชื่อ แฟรงก์ เขาเกิดวันที่ 5 กันยายน 1970 ราศีกันย์ ปีเถาะ
ผู้เข้าแข่งขันในรายการเซอร์ไวเวอร์
บุคคลจากแซนตามอนิกา
นักวอลเลย์บอลชายหาดชายชาวอเมริกัน
ภาษาตองงา

ภาษาตองงา (lea faka-Tonga) เป็นภาษาราชการของประเทศตองงา โดยอยู่ในตระกูลภาษาออสโตรนีเซียน พูดกันประมาณ 187,000 คน มีรูปแบบการเรียงประโยคแบบกริยา-ประธาน-กรรม มีความใกล้ชิดกับภาษานีวเว
==อ้างอิง==
==แหล่งข้อมูลอื่น==
ตองงา
ตองงา